Dragi učenci!
Tokrat mora delo potekati malo drugače, pa nič zato, saj vem da se boste prav vsi znašli, in to na svoj, ustvarjalen način.      
Naloge , ki sem jih izbrala  delajte v času do vrnitve v šolo. 
Seveda pa vse zamudnike vabim tudi, da pregledate SDZ in rešite naloge, ki jih do zdaj še niste uspeli.
Ponujene naloge pa so ravno pravšnje za raziskovanje  in delo doma.
Ostanite zdravi in pazite nase in najbližje!
učiteljica Dušanka Horvat

1. Naloge države in EU

Pri pouku DKE smo spoznali delovanje države in EU. V dani situaciji lahko spremljaš, kako se naša država, druge države, EU in ves svet spopada z pandemijo. Spremljaj delovanje organov države Slovenije in EU v boju z virusi in boleznijo. Svoja opažanja zapisuj v zvezek; o njih se bomo pogovorili ob vrnitvi v šolo.

2. Ozaveščajmo predsodke

Ker ste te dni dosti na družabnih omrežjih, (pa vas zato nihče ne krega), tudi ta naloga ne bo pretežka za vas. Pri spremljanju različnih medijev bodite pozorni na to, na koliko stereotipov ali predsodkov boste naleteli, mogoče tudi na kakšne lažne novice. Zapišite jih v zvezek, da se bomo lahko o njih pogovorili, ko se vrnemo.

3. Učenje za življenje

V resničnem življenju lahko zdaj vsi preizkusimo, koliko nam ljudem pomenijo različne vrednote: 

LJUBEZEN,  DRUŽINA, ZDRAVJE,   STRPNOST,  SOLIDARNOST, 

SPOŠTOVANJE…

Ne učimo se jih samo za oceno, ampak zato, da spoznamo, kako pomembne so v vsakdanjem življenju vsakega od nas.
Zapisujte si svoje občutke, če kdo krši ali spoštuje te vrednote.

